《洞仙歌 寄怀蔼卿越中》
清代·关锳

自君别后，便藕花红槁。露坠莲房尽丁倒。况半阴不雨、渐短秋天，料此际、晚饭柁楼应早。

罗纬才病起，未寄棉衣，昨夜君边可寒到。时节又重阳，斗酒双萸，盼乌榜、归来正好。

怕明日、关山雪霜多，便欲寄音书、雁鱼都少。

作者简介：清浙江钱塘人，字秋芙。诸生蒋坦妻。工书、画、琴及诗词。多愁善病，诵经学佛。早卒，坦著《秋灯琐忆》记其事。有《三十六芙蓉诗存》、《梦影楼词》。